
Atbildes uz 17.05.2024. iesniegtajiem jautājumiem 

Jautājums:
Lūdzam Pasūtītāju apstiprināt, ka Pretendents pareizi izprot Nolikuma 3.6.apakšpunktā noteiktās prasības, proti,  katra no prasībām (3.6.1. un 3.6.2.) var tikt izpildīta citā objektā, ja darbi veikti ne vairāk kā iepriekšējo 10 (desmit) gadu laikā, objekti nodoti ekspluatācijā un darbu ietvaros veikti autosatiksmes tilta (tilta, ceļa pārvada, viadukta vai estakādes) izbūves, pārbūves vai atjaunošanas būvdarbi.


Atbilde:
Komisija skaidro, ka saskaņā ar Konkursa nolikuma 3.6.apakšpunktā noteiktajām pieredzes kvalifikācijas prasībām pretendentam jāsniedz informācija par ne vairāk kā 10 (desmit) iepriekšējos gados gūto pieredzi autosatiksmes tilta (tilta, ceļa pārvada, viadukta vai estakādes (turpmāk – Būve) izbūves, pārbūves vai atjaunošanas darbu veikšanā 2 (divos) objektos, sniedzot informāciju par veikto darbu veidiem un apjomiem atbilstoši Konkursa iepirkuma priekšmeta prasībām. Veikto darbu veidiem un apjomiem jāatbilst Konkursa nolikuma 3.6.1. un 3.6.2.apakšpunkta prasībām 1 (vienā) objektā, līdz ar ko otrā objektā, par ko sniedzama informācija, jābūt gūtai pieredzei Būves izbūves, pārbūves vai atjaunošana darbu veikšanā ne vairāk kā 10 (desmit) iepriekšējos gados.
Komisija norāda, ka, ja  pieredze tiks norādīta par Būves pārbūves vai atjaunošanas būvdarbu vadīšanu, tad šo pārbūves vai atjaunošanas būvdarbu ietvaros jābūt veiktai brauktuves konstrukcijas, tajā skaitā hidroizolācijas un nesošo betona konstrukciju, izbūvei, pārbūvei vai atjaunošanai.








